Bácskai rajz
A napraforgó, mint az őrült
Repül a pusztán egymaga,
A tébolyító napsugárban
Kibomlik csenevész haja.
Bolond lotyó - fejére kapja
A sárga szoknyáját, s szalad.
Szerelmese volt már a kóró,
A pipacs és az iszalag.
Elhagyta mind, most sír magában,
Rí és a szörnyű napra néz,
A napra, úri kedvesére,
Ki részeg s izzik, mint a réz.

Aztán eszelősen, bután,
Rohan a gyorsvonat után.
 

Versek